77 



laaget og Underkjæben findes to Muskler, som begge ere son- 

 drede i to Partier. Den mægtigste af disse (g og g', Fig. 39) 

 udspringer deels paa den af de infraorbitale Knogler^ dannede 

 Beenvæg i øiehulens Bund, og deels paa Inderfladen af den 

 forreste af de to svære Infraorbitalia. Den overgaaer langt An- 

 sigtets jøvrige Muskler i Mægtighed. Skjult af denne, ligger 

 en langt svagere, trekantet, flad Muskel (b-, Fig. 40), der ud- 

 springer paa Craniet og udbreder sig paa Forgjællelaaget og 

 Underkjæbens Ophængningsparti. 



Paa Indersiden af disse Been findes to Muskler, hvoraf 

 den sværeste (e, Figg. 41 og 42) udspringer paa Vomer og 

 strækker sig horizontalt udad til de nævnte Knogler. Den an- 

 den Muskel (apo og apo', Figg. 41 og 42) er langt svagere ; den 

 sondrer sig i to Partier. 



Uagtet det anatomisk er meget vanskeligt at sondre de 

 to Portioner g og g', hvori Forgjællelaagets udvendige svære 

 Muskel falder, saa have de dog en meget forskjellig Virkning. 

 Trækker man i den nederste, g, saa lukkes Forgjællelaaget op, 

 uden at der frembringes nogen Lyd ; dette skeer heller ikke, 

 naar man spænder (trækker i) denne Muskel, medens man 

 medHaanden fører Forgjællelaaget bagud. Men derimod frem- 

 kommer der en Lyd, naar man fører Forgjællelaaget bagud, idet 

 man spænder den øverste Portion, g'. Denne Muskel fører saale- 

 des Hyomandibulares Skureflader an mod Craniets. Og ved at 

 spænde denne Muskelportion kunne Fladerne endog lægges saa 

 haardt an, at man kun med nogen Vanskelighed kan fere Forgjælle- 

 laaget bagud med Haanden ; naar det da skeer, er det ligesom 

 med et Ryk. Jeg antager, at Musklerne b^ og b^ have den 

 samme Virksomhed, men har ikke kunnet see det ved Forsøg, 

 da de brast for mig. Muskelen e fører Forgjællelaaget bagud ; 

 Muskelen apo og apo' tjene ligeledes til at fixere Hyomandi- 

 bulare ved at føre Skurefladerne mod hinanden, men kun naar 

 Forgjællelaaget føres fremefter. De frembringe en mindre 

 stærk Fixering og brast temmelig snart for mig. 



') Eller rettere: en Forbening i Orbita, hvilken smelter sammen med 

 de to sværeste af disse Been og især med det bageste af disse. 



